P6_TA(2007)0163

Elollisten vesiluonnonvarojen säilyttäminen ja kestävä hyödyntäminen *

Euroopan parlamentin lainsäädäntöpäätöslauselma 26. huhtikuuta 2007 ehdotuksesta neuvoston asetukseksi elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun asetuksen (EY) N:o 2371/2002 muuttamisesta (KOM(2006)0587 — C6-0402/2006 — 2006/0190(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(2006)0587) [1],

- ottaa huomioon EY:n perustamissopimuksen 37 artiklan, jonka mukaisesti neuvosto on kuullut parlamenttia (C6-0402/2006),

- ottaa huomioon työjärjestyksen 51 artiklan,

- ottaa huomioon kalatalousvaliokunnan mietinnön (A6-0085/2007);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 3

1 ARTIKLAN 1 KOHTA11 artiklan 5 kohta (asetus (EY) N:o 2371/2002)

5. Vähintään viiden vuoden ikäisten kalastusalusten nykyaikaistaminen pääkannen yläpuolella turvallisuuden, työolojen, hygienian ja tuotteiden laadun parantamiseksi saa 1 päivän tammikuuta 2003 ja 31 päivänä joulukuuta 2006 välisenä aikana lisätä aluksen vetoisuutta edellyttäen, ettei tällä nykyaikaistamisella lisätä aluksen pyyntikykyä. Tämän artiklan ja 12 artiklan mukaisesti vahvistettuja viitetasoja on mukautettava vastaavasti. Vastaavaa kapasiteettia ei tarvitse ottaa huomioon jäsenvaltioiden vahvistaessa 13 artiklassa tarkoitettujen alusten laivastoon lisäämisten ja laivastosta poistojen tasapainoa. | 5. Nykyaikaistaminen pääkannen yläpuolella turvallisuuden, työolojen, hygienian ja tuotteiden laadun parantamiseksi saa lisätä aluksen vetoisuutta edellyttäen, ettei tällä nykyaikaistamisella lisätä aluksen pyyntikykyä. Tämän artiklan ja 12 artiklan mukaisesti vahvistettuja viitetasoja on mukautettava vastaavasti. Vastaavaa kapasiteettia ei tarvitse ottaa huomioon jäsenvaltioiden vahvistaessa 13 artiklassa tarkoitettujen alusten laivastoon lisäämisten ja laivastosta poistojen tasapainoa. |

Tarkistus 1

1 ARTIKLAN 1 KOHTA11 artiklan 6 kohdan 1 ja 2 luetelmakohta (asetus (EY) N:o 2371/2002)

—neljä prosenttia julkisella tuella 1 päivän tammikuuta 2003 ja 31 päivän joulukuuta 2006 välisenä aikana vuosittain keskimäärin poistetusta vetoisuudesta jäsenvaltioissa, jotka kuuluivat yhteisöön 1 päivänä tammikuuta 2003, ja neljä prosenttia julkisella tuella 1 päivän toukokuuta 2004 ja 31 päivän joulukuuta 2006 välisenä aikana vuosittain keskimäärin poistetusta vetoisuudesta jäsenvaltioissa, jotka liittyivät yhteisöön 1 päivänä toukokuuta 2004, ja | —kymmenen prosenttia julkisella tuella 1 päivän tammikuuta 2003 ja 31 päivän joulukuuta 2006 välisenä aikana vuosittain keskimäärin poistetusta vetoisuudesta jäsenvaltioissa, jotka kuuluivat yhteisöön 1 päivänä tammikuuta 2003, ja kymmenen prosenttia julkisella tuella 1 päivän toukokuuta 2004 ja 31 päivän joulukuuta 2006 välisenä aikana vuosittain keskimäärin poistetusta vetoisuudesta jäsenvaltioissa, jotka liittyivät yhteisöön 1 päivänä toukokuuta 2004, ja |

—neljä prosenttia julkisella tuella laivastosta poistetusta vetoisuudesta 1 päivästä tammikuuta 2007 alkaen. | —kymmenen prosenttia julkisella tuella laivastosta poistetusta vetoisuudesta 1 päivästä tammikuuta 2007 alkaen. |

Tarkistus 2

1 ARTIKLAN 2 KOHTA13 artiklan 1 kohdan c alakohdan 1 a ja 1 b alakohta (uusi) (asetus (EY) N:o 2371/2002)

| Tämä tehon vähentäminen ei saa kuitenkaan missään olosuhteissa heikentää aluksen turvallisuutta, aluksella oleskelun edellytyksiä tai kalankäsittelyjärjestelmien tehokkuutta. Koska vähentämisen tavoitteena on välttää aluksen kalastuskapasiteetin lisäämistä, ensimmäisen alakohdan säännöksiä ei oteta huomioon myöskään silloin, kun moottori uusitaan energian säästämiseksi ja/tai aluksen tehokkuuden parantamiseksi muutoin kuin kalastuskapasiteetin osalta tai kun aluksen käytön osalta on valittu valikoivampia pyyntimenetelmiä. |

[1] Ei vielä julkaistu virallisessa lehdessä.

--------------------------------------------------